CELEX: 62012CN0007
Language: et
Date: 2012-01-04 00:00:00
Title: Kohtuasi C-7/12: Eelotsusetaotlus, mille on esitanud Augstākās tiesas Senāta (Läti Vabariik) 4. jaanuaril 2012 — Nadežda Riežniece versus L

3.3.2012   
            
            
               ET
            
            
               Euroopa Liidu Teataja
            
            
               C 65/9
            
         Eelotsusetaotlus, mille on esitanud Augstākās tiesas Senāta (Läti Vabariik) 4. jaanuaril 2012 — Nadežda Riežniece versus L
   (Kohtuasi C-7/12)
   2012/C 65/17
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāta
   
      Põhikohtuasja pooled
   
   
      Kassaator: Nadežda Riežniece
   
      Vastustaja: Zemkopības ministrija (Läti Vabariik), Lauku atbalsta dienests
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 23. septembri 2002. aasta direktiivi 2002/73/EÜ, millega muudetakse nõukogu direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe ja edutamisega ning töötingimustega (1), sätteid ning sätteid, mis sisalduvad raamkokkuleppes lapsehoolduspuhkuse kohta, mis on lisatud nõukogu 3. juuni 1996. aasta direktiivile 96/34/EÜ Euroopa Tööandjate Föderatsiooni, Euroopa Riigiosalusega Ettevõtete Keskuse ja Euroopa Ametiühingute Konföderatsiooni poolt lapsehoolduspuhkuse kohta sõlmitud raamkokkuleppe kohta (2), tuleb tõlgendada nii, et nendega on vastuolus, kui tööandja võtab meetmeid (konkreetselt hindab töötajat tema äraolekul), mille tagajärjel lapsehoolduspuhkusel viibiv naine võib kaotada tööle naasmisel oma töökoha?
            
         
               2.
            
            
               Kas eelmisele küsimusele antav vastus on erinev, kui tööandja tegevus oli ajendatud sellest, et riigis valitseva majanduskriisi tõttu optimeeriti ametnike arvu ja likvideeriti ametikohti kõigis riigiametites?
            
         
               3.
            
            
               Kas kassaatori töö ja kvalifikatsiooni hindamist, mille raames võetakse arvesse tema viimast lapsehoolduspuhkusele jäämisele eelnevat iga-aastast ametniku hindamisaruannet ja tulemusi, tuleb pidada kaudseks diskrimineerimiseks, võrreldes muude aktiivses teenistussuhtes olevate (ja seega ka kvalifikatsiooni tõstmise võimalust omavate) ametnike töö ja kvalifikatsiooni hindamisega uute kriteeriumide alusel?
            
         
      (1)  ELT L 269, lk 15; ELT eriväljaanne 05/04, lk 255.
   
      (2)  ELT L 145, lk 4; ELT eriväljaanne 05/02, lk 285.